open-index/open-wikipedia-markdown huggingface dataset:
Instruction (երգ)

**Instruction**, անգլիացի DJ և պրոդյուսեր Ջաքս Ջոնսի երգն է՝ ամերիկացի երգչուհի Դեմի Լովատոյի և անգլիացի ռեփեր Ստեֆլոն Դոնի մասնակցությամբ։ Երգը գրել են MNEK-ը, Ստեֆլոն Դոնը, Դեմի Լովատոն և Ջաքս Ջոնսը, իսկ պրոդյուսերներ են հանդիսացել Ջաքս Ջոնսն ու Մարկ Ռալֆը։ Թողարկվել է 2017 թվականի հունիսի 16-ին՝ Polydor Records լեյբլի կողմից։ «Instruction»–ը ներառված է Լովատոյի թվով վեցերորդ ստուդիական ալբոմ Tell Me You Love Me–ի դելյուքս տարբերակում։

## Պատմություն
2017 թվականի հունիսի 12–ին Ջաքս Ջոնսն առաջին անգամ հրապարակեց երգի փոքրիկ հատված Թվիթթերում՝ բացահայտելով նաև երգի թողարկման օրը։ Ստեֆոն Դոնը մի քանի րոպե անց թողարկեց նման հատված, մինչդեռ Դեմի Լովատոն թվիթեց 2017 թվականի հունիսի 13՝ բացահայտելով, որ նա նույնպես երգում է այնտեղ։ Գրառման մեջ նա ասել էր․ «Այս մեկը կրակ է լինելու»։ Հաջորդ օրը՝ հունիսի 14–ին Լովատոն թողարկեց երգի ավելի երկար տարբերակով հատված՝ բացահայտելով երգի էլ ավելի շատ բառեր։

## Կոմպոզիցիա
Billboard կայքի բրազիլական ճյուղը գրել է, որ «երգը սկսվում է սամբա պարային թմբուկներով, ապա շարունակվում է ռագետոն բիթերով՝ վայրկյանի ռիթմերով»։

## Քննադատական ընդունում
Idolator ամսագրի Մայկ Վասն ասել է․ «Սամբայով ոգեշնչված երգը, որը ներառում է անգլիացի ռեփեր Ստեֆլոն Դոնին, միանգամայն Ամռան երգի հավակնորդ է»։

Billboard–ի Կատ Բեինն ասաց, որ «այն արդեն պատրաստ է գրավել ամառային ռադիոները»։ Նա նկարագրեց երգը որպես «Գոչող թմբուկներով զուգորդված զանգվածային մեղեդի, որն ունի փոփ նոտաներ՝ նման բրազիլական երեկույթների»։

## Տեսահոլովակ
Երգի տեսահոլովակը նկարահանվել է 2017 թվականի հուլիսի 20–ին՝ Կալիֆոռնիայի Լոս Անջելես քաղաքում։ Թողարկվել է 2017 թվականի օգոստոսի 2–ին։

## օգտագործում մեդիայում
«Instruction»–ն օգտագործվել է The Bold Type հեռուստասերիալի տասներորդ սերիայում։ Երգն ինչպես նաև առկա է 2017 թվականի պարային խաղ Just Dance 2018–ում։

## Անձնակազմ
Տեղեկությունները վերցված են Tidal աուդիո ծառայությունից։
* Ջաքս Ջոնս – կոմպոզիտոր, երգահան, պրոդյուսեր, հարվածային գործիքների ծրագրավորող, ծրագրավորող, ձայնագրման ուղղում, սինթեզատորի ծրագրավորող
* Դեմի Լովատո – կոմպոզիտոր, երգահան, վոկալներ
* Ստեֆլոն Դոն – կոմպոզիտոր, երգահան, վոկալներ
* MNEK – կոմպոզիտոր, երգահան
* Մարկ Ռալֆ – պրոդյուսեր, միքսեր
* Ստյուարդ Հաուկես – ինժեներ
* Դրյու Սմիթ – ինժեներ
* Թոմ Ադ Ֆուլեր – ձայնագրման օգնական ինժեներ

## Հիթ–շքերթներ

## Ծանոթագրություններ

Կատեգորիա:2017 երգեր
Կատեգորիա:2017 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Ֆալա

**Ֆալա** (), ԱՄՆ-ի նախագահ Ֆրանկլին Դելանո Ռուզվելտի շոտլանդական ցեղատեսակին պատկանող շուն, Ռուզվելտի պաշտոնավարման ընթացքում ապրել է նրա հետ Սպիտակ տանը։ Ֆալան Ռուզվելտին ուղեկցել է մի շարք պաշտոնական ուղևորությունների և որոշակի պահից սկսած դարձել է նրա իմիջի անբաժանելի մասը։ ԶԼՄ-ներում լայնորեն լուսաբանվել է շան տարբեր գործողություններ և հնարքներ։

Վաշինգտոնում գտնվող Ֆալայի արձանը կազմում է Ֆրանկլին Դելանո Ռուզվելտի հուշահամալիրի մի մասը։

## Կենսագրություն
Ֆալան ծնվել է 1940 թվականի ապրիլի 7-ին և բերվել է որպես նախագահ Ռուզվելտի սուրբծննդյան նվեր։ 1940 թվականի նոյեմբերի 10-ին շունը տեղափոխվել է Սպիտակ տուն, որտեղ ապրել է մինչև Ռուզվելտի մահը։ Ռուզվելտը շատ հոգատար էր իր սիրելիի առողջության համար, դրա համար արգելել էր որևէ մեկին կերակրել նրան և միշտ դա անում էր ինքնուրույն։

Սպիտակ տան վերաբերյալ *Metro-Goldwyn-Mayer*-ի նկարահանած ֆիլմում Ֆալան դարձել է գլխավոր հերոսներից մեկը, հետագայում ճանաչվել է որպես ԱՄՆ-ի բանակի պատվավոր շարքային, ռազմական կարիքների համար 1 դոլար նվիրաբերելու համար։ Ֆալան Ռուզվելտին ուղեկցել է նրա մի շարք ճանապարհորդությունների ժամանակ, ինչպես նաև ինքնաթիռով և նավով, այդ թվում նաև նրա հետ մասնակցել է Քվեբեկի համաժողովին, որտեղ կնքվել է Ատլանտյան հրովարտակը։ 1944 թվականի սեպտեմբերի 23-ին Ռուզվելտը իր նախընտրական խոսքի ժամանակ հիշատակել է Ֆալային՝ պաշտպանվելով Հանրապետական կուսակցության հարձակումներից։

Ֆալան եղել է Ալան Ֆոսթերի «Պարոն Ֆալան Սպիտակ տնից» մուլտսերիալի գլխավոր հերոսը։ Դրանից բացի, նրա անունը ԱՄՆ-ի բանակի զինվորներն Արդենների գործողության ժամանակ օգտագործել են որպես գաղտնաբառ։

Ֆալան մահացել է 1952 թվականի ապրիլի 5-ին և թաղվել է Ռուզվելտի կողքին։

## Մատենագիտություն
* Biography of Fala D. Roosevelt. Franklin D. Roosevelt Presidential Library and Museum.
* Fala, Roosevelt’s Best Friend.  Museum Management Program, National Park Service. March 16, 2005.
* FDR’s Fala: The Most Famous Dog in the World

## Ծանոթագրություններ

## Արտաքին հղումներ
* Recording of the Fala speech 
* IMDB profile of Whiskers, Fala’s movie stand-in in Princess O’Rourke (1943)

Կատեգորիա:Ֆրանկլին Դելանո Ռուզվելտ
Նրա երազանքների դաշտը

**Նրա երազանքների դաշտը** (), ամերիկյան ֆենտեզի-դրամա սպորտային ֆիլմ, որի ռեժիսորը և սցենարի հեղինակը Ֆիլ Օլդեն Ռոբինսոնն է։ Ստեղծագործության էկրանավորման հեղինակը Ուիլիամ Կինսելան է։ Առաջադրվել է «Օսկարի» երեք անվանակարգերի համար։

## Սյուժե
Ռեյ Կինսելան Այովայի ֆերմեր է։ Մի անգամ նա դաշտում եգիպտացորեններից նա լսում է․ «Կառուցեք այն, և այն կգա»։ Ռեյը որոշում է, որ ինքը պետք է կառուցի բեյսբոլի դաշտ` եգիպտացորենի տեղում։ Բայց ձայները շարունակում են հնչել, և Ռեյը պետք է պարզի, թե ինչ են ուզում։ Շուտով դաշտում սկսում են հայտնվել մարդիկ, բայց նրանց միայն տեսնում են Ռեյը, նրա կինը և դուստրը։ Նրանք լեգենդար մահացած խաղացողներ են, որոնք այս կամ այն պատճառով թողել են բեյսբոլը և ավարտել իրենց կարիերան։

Մնացածը այս «ուրվականներին» չեն տեսնում։ Չտեսնողների թվում է նաև Ռեյի կնոջ եղբայրը՝ Մարկը, ով կարծում է թե Ռեյը խելագարվել է, քանի որ իր գյուտերի պատճառով նա մոտենում էր սնանկությանը։ Ռեյը ստիպված է երկար ճանապարհորդություն սկսել և դիմել հիշողություններին, որոնք մնացել են հեռավոր մանկությունից։ Վերջիվերջո բոլորը կարողացան տեսնել խաղացողներին կախարդական դաշտում։ Դաշտում վերջինը հայտնվում է Ռեյի հայրը՝ երիտասարդ խաղացողի պատկերով։ Նրանց երկարատև վեճը հիանալի լուծում գտավ։

## Դերերում
* Քևին Քոսթներ՝ Ռեյ Կինսելա
* Ռեյ Լիոտա՝ Ջո Ջեքսոն
* Բերտ Լանկաստեր՝ Արչիբալդ Գրեհեմ (ծեր)
* Էմի Մեդիգան՝ Էնի կինսելա
* Ջեյմս Էռլ Ջոնս՝ Թերենս Ման
* Տիմոտի Բասֆիլդ՝ Մարկ
* Ֆրենկ Ուեյլի՝ Արչիբալդ Գրեհեմ (երիտասարդ)
* Գաբի Հոֆման՝ Կարին Կինսելա

## Հետաքրքիր փաստեր
* Ֆիլմի «Կառուցեք այն, և այն կգա» արտահայտությունը հաճախ մեջբերվում է ամերիկյան կինոնկարում։
* Ֆիլմը հիշատակվում է «Ինչպես հանդիպեցի ձեր մայրիկին» (սեզոն 2, սերիա 4), «Մալկոլմն է ուշադրության կենտրոնում» (սեզոն 1, սերիա 10), «Հափշտակիչների քաղաք» (սեզոն 2, սերիա 11), «Ոսկորները» (9 սեզոն, 6 սերիա), «Վերջին իրական տղմարդը» (սեզոն 3, 13 սերիա) սերիալներում։

## Առաջադրումներ
* **«Օսկար»** (1990)
** Լավագույն ֆիլմ՝ առաջադրված։
** Լավագույն սցենար՝ առաջադրված։
** Լավագույն երաժշտություն (բնագիր սաունդթրեկ)՝ առաջադրված։
* **«Սատուրն»** (1991)
** Լավագույն ֆանտաստիկ ֆիլմ՝ առաջադրված
** Լավագույն սցենար՝ առաջադրված։

## Ծանոթագրություններ

## Արտաքին հղումներ
* Կարծիքներ և քննադատություններ 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1989 դրամա ֆիլմեր
Կատեգորիա:1989 ֆիլմեր
Կատեգորիա:Universal Pictures ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Այովայում
Կատեգորիա:Ֆիլմեր, որոնց գործողությունները տեղի են ունենում Մինեսոտայում
Կատեգորիա:Այովայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1988 թվականին
Կատեգորիա:Մասաչուսեթսում նկարահանված ֆիլմեր
Կատեգորիա:Իլինոյսում նկարահանված ֆիլմեր
Վասիլի Շտերնբերգ

**Վասիլի Իվանովիչ Շտերնբերգ** (, ), գեղանկարիչ, ժանրիստ և բնանկարիչ։

## Կենսագրություն

Ծնվել է 1818 թվականի փետրվարի 12-ին, Սանկտ Պետերբուրգում, պաշտոնյայի ընտանիքում։ Նախ ազատ ունկնդիր է եղել Սանկտ Պետերբուրգի գեղարվեստի ակադեմիայում, իսկ արդեն 1835 թվականին պաշտոնապես դարձել է ակադեմիայի անդամ։ Նրա գեղանկարչության ուսուցիչը եղել է Մաքսիմ Վորոբյովը։ Բացի բնանկարներից, Շտերնբերգը զբաղվել է նաև կենցաղային գեղանկարչությամբ, հենց ակադեմիայում հաստատվելու օրերից նա նկարել է ծաղրանկարներ, որոնց շնորհիվ մեծ ուշադրության է արժանացել իր ուսուցիչների և ընկերների կողմից ակադեմիայում։ Ամառային արձակուրդները նա անց է կացրել Կաչանովկայում, իր մեկենաս Գ. Ս. Տարնովսկու կալվածքում։
Այդ ճանապարհորդությունների արդյունքում նա նկարել է կտավներ` նկարված ջրաներկով և մատիտով։ Այդպիսի նկարների թվում է 1837 թվականին ջրանկարած «Տոնավաճառ Իչնե քաղաքում» կտավը, որի համար ակադեմիայում Շտերնբերգին շնորհվել է փոքրիկ ոսկե մեդալ, նկարը ձեռք է բերել Նիկոլայ I թագավորը իր կնոջ ալբոմի համար։ 1837 թվականին «Զատկի նվիրաբերություն Փոքրիկ Ռուսաստանում» նկարի համար նա արժանացավ մեծ ոսկե մեդալի և XIV դասարանի ուսուցչի կոչմանը։ 1840 թվականին նա Կոմս Պեռովսկու փորձագիտական խմբի հետ ճանապարհորդել է Օրենբուրգից մինչև Խիվա, այնուհետև ուղարկվել է Իտալիա, որպես ակադեմիայի թոշակառու։ Բնակություն հաստատելով Հռոմում, նա ջանասիրաբար շարունակում է աշխատել։ Շտերնբերգը մահացել է 1845 թվականի սեպտեմբերի 8-ին` ապրելով ընդամենը 27 տարի։

## Աշխատանքներ

* «Տոնավաճառ Իչնե քաղաքում» 
* «Զատկի նվիրաբերություն Փոքրիկ Ռուսաստանում» (1838) 
* «Կողպեքներով խաղ Գ. Ս. Տանովսկու հողատարածքում» 
* «Գ. Ս. Տանովսկու հողատարածքը Կաչանովկայում» (1837) 
* «Հողմաղացը տափաստանում» 
* «Հովիվը» (1836-38) 
* «Պանդոկ Փոքրիկ Ռուսաստանում» (1837) 
* «Կիևի մոտ գտնվող Վլադովսկու վանքը» 
* «Անցնելով Դնեպրով` Կիևի մոտով» (1837), 
* «Տեսարանը Կիևում» 
* «Տեսարան Պոդոլից Կիևում» (1837) 
* «Իտալուհիները լճակի մոտ» 
* «Սովորական իտալացին» (այս երկու կտավներն էլ գտնվում են գեղարվեստական ակադեմիայի թանգարանում) 
* «Թղթախաղ խաղացող իտալացի գյուղացիներ» 
* «Երիտասարդ իտալացու գլխի էտյուդ» 
* «Ծեր իտալացու գլխի էտյուդ» 
* «Նեմի լիճը» 
* «Ալբանոի հարևանությամբ» 
* «Տերևների էտյուդ» 
## Ծանոթագրություններ

Կատեգորիա:Ռուս նկարիչներ
Կատեգորիա:Ռուս բնանկարիչներ
Կատեգորիա:19-րդ դարի ռուս նկարիչներ
Արդյունաբերություն 4.0

thumb|right|500px|Արդյունաբերական հեղափոխությունները և ապագայի տեսլականը
**Արդյունաբերություն 4.0** (), արտադրության տեխնոլոգիաներում ավտոմատացման և տվյալների փոխանակման ընթացիկ տենդենց, որն իր մեջ է ներառում կիբեռֆիզիկական համակարգեր, իրերի համացանցը, ամպային հաշվարկումները և կոգնիտիվ հաշվարկումները։

Արդյունաբերություն 4.0-ն ստեղծում է այն, ինչն անվանել են "խելքով գործարան": Մոդուլային կառուցվածքային խելքով գործարանների մեջ կիբեռֆիզիկական համակարգերը վերահսկում են ֆիզիկական գործընթացները, ստեղծելով ֆիզիկական աշխարհի վիրտուալ պատճենը, և ապակենտրոնացված որոշումներ կայացնում։ Իրերի համացանցի մեջ կիբեռֆիզիկական համակարգերը հաղորդակցվում են և համագործակցում են մեկը մյուսի և մարդկանց հետ իրական ժամանակում, և ծառայությունների համացանցի միջոցով ինչպես ներքին, այնպես էլ խաչակազմակերպչական (cross-organizational) ծառայությունները առաջարկվում են և օգտագործվում են արժեքի հաշվեգրման շղթայի (value chain-ի) մասնակիցների կողմից։

## Ծանոթագրություններ

## Արտաքին հղումներ
* Industry 4.0 - Only One-Tenth of Germany's High-Tech Strategy
* Cloud-based design and manufacturing
* Industrie 4.0  – Hightech-Strategie der Bundesregierung
* Bundesministerium für Forschung und Entwicklung  - Zukunftsprojekt Industrie 4.0
* Plattform Industrie 4.0
* Recommendations for implementing the strategic initiative INDUSTRIE 4.0  English edition - www.plattform-i40.de/
* BMBF-Spitzencluster"Intelligente technische Systeme OstwestfalenLippe it's OWL
* Exzellenzcluster Integrative Produktionstechnik für Hochlohnländer
* Communication in Industry 4.0

Կատեգորիա:Արդյունաբերական ավտոմատացում
Կատեգորիա:Արդյունաբերական հաշվարկում
Կատեգորիա:Բանացանց
Կատեգորիա:Տեխնոլոգիաների կանխատեսում
Կատեգորիա:Մեծ տվյալներ
Կատեգորիա:Արդյունաբերական հեղափոխություն
Գրիգոր XV

**Գրիգոր XV** (, , ), Հռոմի պապն է եղել  1621 թվականի փետրվարի 9-ից մինչև 1623 թվականը։

## Վաղ տարիներ
մինի|Հռոմի պապ Գրիգոր XV չտեսնված հարստություն և հեղինակություն ուներ իր կարդինալ զարմիկ  Լյուդովիկո Լյուդովիսիի հետ միասին, ով հայտնի էր որպես՝ կարդինալ պատրոն
Ալեսանդրո Լուդովիսին ծնվել է 1554 թվականի հունվարի 9-ին Բոլոնիայի հայտնի ազնվական ընտանիքում, Լուդովիսիում։ Նրա ծնողները եղել են Պոմպեո Լուդովիսին, Սամոգի Էրլը և Կամիլա Բիանշինին։ Նա սովորել է Հռոմում, Հռոմի ռոմանական քոլեջում ապա, 1575 թվականին ավարտել Բոլոնիայի համալսարանը՝ ստանալով իրավաբանական աստիճան։ 1612 թվականին նշանակվել է Բոլոնիայի արքեպիսկոպոս։ Նա հակառեֆորմացիայի ակտիվ քարոզիչ էր։

1616 թվականի օգոստոսին Հռոմի Պապը նրան որպես նվիրակ ուղարկում է Սավոյայի դքսություն, որպեսզի մասնակցի մարքսիզմին վերաբերող հարցերին Իսպանիայի և Շվեյցարիայի միջև և որպես միջնորդ կարգավորի այն։ 1616 թվականի սեպտեմբերին Պավել V-ը նրան հանձնեց կարդինալներին, իսկ նրա տիտղոսական եկեղեցին Թրասթիննոյում Սանտա Մարիան էր։

## Պապականությունը
Լուդովիզը մնաց Բոլոնիայում, նա գնաց Հռոմ, Պավել V-ի մահից հետո՝ մասնակցելու համաժողովին, որտեղ նա վերջապես ընտրեց Հռոմի պապ։

Դառնալով պապ, նա չի հրաժարվել պապական պատվից. քսանհինգ տարեկան Լյուդովիկո Լուդովիսիին  նշանակում է որպես կարդինալ։ Իրականում Լուդովիկոն սկսեց ղեկավարել իր հորեղբոր գործը, քանի որ Գրիգորն արդեն ծեր էր ու թույլ։ Պապ նշանակման համար Ֆրանսիայում կարդինալը եղել է եպիսկոպոս Արման-Ժան դյու Պլեսսի , դուքս դը Ռիշելյիեն։
1621 թվականի նոյեմբերի 15-ին «Աթետնի Պատրիսը» հաստատեց պապական ընտրությունները, որոնք այսուհետ պետք է անցկացվեին գաղտնի քվեարկությամբ։ 1622 թվականին պապի նախաձեռնությամբ ստեղծվեց հավատքի քարոզչության սրբազան ժողովը, որին բոլոր կաթոլիկ առաքելությունները ենթարկվեցին։

## Մահը
Գրիգորի XV-ը մահացավ 1623 թվականի հուլիսի 8-ին Քուիրինալյան պալատում և թաղվեց Սանտ Ինյացիո եկեղեցում։

## Ծանոթագրություններ

## Գրականություն
* 
* 
* Günther Wassilowsky, Hubert Wolf: *Päpstliches Zeremoniell in der Frühen Neuzeit – Das Diarium des Zeremonienmeisters Paolo Alaleone de Branca während des Pontifikats Gregors XV. (1621–1623)*. Rhema-Verlag, Münster 2007, ISBN 978-3-930454-80-8
*  Biografia sul sito Cardinals di Salvador Miranda

## Արտաքին հղումներ
*
*
Ռեգիմանտաս Ադոմայտիս

**Ռեգիմանտաս Ադոմայտիս** (լիտ.` Regimantas Adomaitis, ), թատրոնի և կինոյի լիտվացի խորհրդային դերասան։ Լիտվական ԽՍՀ ժողովրդական արտիստ (1979 թ.), ԽՍՀՄ ժողովրդական արտիստ (1985 թ.):

## Կենսագրություն
Ռեգիմանտաս Ադոմայտիսը ծնվել է Լիտվայի Շյաուլյայ քաղաքում։ Արծաթե մեդալով ավարտել է դպրոցը և ընդունվել Վիլնյուսի համալսարանի ֆիզիկա-մաթեմատիկական ֆակուլտետ։ Այն ավարտել է 1959 թվականին, սակայն արդեն 1958 թվականից սովորել է Վիլնյուսի կոնսերվատորիայի (ներկայիս` Լիտվայի երաժշտության և թատրոնի ակադեմիա) դերասանական բաժնում։ Ստացել է նաև մաթեմատիկական կրթություն։ 1962-1963 թվականներին Մարիամպոլեյի դրամատիկական թատրոնում դերասան էր, իսկ 1963-1967 թվականներին հանդես է եկել Կաունասի դրամատիկական թատրոնում։ 1967 թվականից նա Վիլնյուսում գտնվող Լիտվայի պետական ակադեմիական դրամայի թատրոնի դերասան է (ներկայումս` Լիտվայի ժողովրդական դրամատիկական թատրոն)։

Ռեգիմանտաս Ադոմայտիսը խաղացել է նաև այլ թատրոններում և նկարահանվել կինոյում։ Արժանացել է բազմաթիվ կոչումների ու մրցանակների։ 1988 թվականին անդամակցել է Լիտվայի «Սայուդիս» (Sąjūdis, «Շարժում») հասարակական-քաղաքական կազմակերպությանը։ 1989-1991 թվականներին ԽՍՀՄ ժողովրդական պատգամավոր էր։

Մի առիթով տաղանդավոր դերասանն ասել է . «Մեծ բավականություն եմ զգում, երբ կարողանում եմ հանդիսատեսին բացահայտել իմ մարմնավորած հերոսների արիությունը։ Ինձ հրապուրում են հերոսականությամբ և կյանքի ճիշտ ընկալմամբ հագեցված բնավորությունները։ Հերոսականություն, որը ծնվում է անհատի համոզմունքից, իր գործի արդարացիության նկատմամբ ունեցած սեփական հավատից։

Ադոմայտիսի լավագույն դերակատարումներին կարելի է հանդիպել նաև ռեժիսորներ Ալեքսանդր Գորդոնի «Սերգեյ Լազո» (1967), Վալենտին Վինոգրադովի «Արևելյան միջանցք» (1967), Վիտաուտաս Ժայակյավիչուսի «Զգացմունք» (1968), ինչպես նաև 1973 թվականի մոսկովյան 8-րդ միջազգային կինոփառատոնում Ոսկե մրցանակի արժանացած «Այդ քաղցր բառը՝ ազատություն» (1972), Ջորջ Կյուքորի խորհրդա-ամերիկյան «Կապույտ թռչուն» (1975), ինչպես նաև «Վթար» հեռուստատեսային կինոնկարում։

Կյանքի վերջին տարիներին եղել է ծանր հիվանդ, մահացել է 2022 թվականի հունիսի 20-ին 85 տարեկան հասակում։

## Անձնական կյանք
Ռեգիմանտաս Ադոմայտիսն ամուսնացած էր դերասանուհի և երգչուհի Էուգենիա Բայորիտեի հետ։ Ունի երեք որդի։ Էուգենիա Բայորիտեն մահացել է 2011 թվականին։

## Մասնակի ֆիլմագրություն

## Ծանոթագրություններ

Կատեգորիա:1937 ծնունդներ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Անձինք այբբենական կարգով
Կատեգորիա:ԳԴՀ ազգային մրցանակի դափնեկիրներ
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Լիտվական ԽՍՀ ժողովրդական արտիստներ
Կատեգորիա:Լիտվայի ազգային մրցանակի դափնեկիրներ
Կատեգորիա:Լիտվացի դերասաններ
Կատեգորիա:ԽՍՀՄ ժողովրդական արտիստներ
Կատեգորիա:Խորհրդային դերասաններ
Կատեգորիա:Հունվարի 31 ծնունդներ
Կատեգորիա:Վիլնյուսի համալսարանի շրջանավարտներ
Կատեգորիա:Քաղցկեղից մահացածներ
Սաբանջը մզկիթ

**Սաբանջը կենտրոնական մզկիթ** կամ **Սաբանջը մերքեզ** (), գործող մզկիթ, որը գտնվում է Թուրքիայի Ադանա քաղաքում՝ Սեյհան գետի ափին։ Համարվում է Թուրքիայի ամենախոշոր մզկիթը։ Գերազանցում է Ստամբուլի Կապույտ մզկիթին ինչպես տարողունակությամբ, այնպես էլ մինարեթների բարձրությամբ։ Չնայած իր ահռելի չափերին, մզկիթը կառուցվել է մեկ տարուց էլ կարճ ժամանակահատվածում։

## Կառուցման պատմություն
1998 թվականին Ադանան մեծապես տուժել է Ադանայի երկրաշարժի արդյունքում, որի արդյունքում զոհվել են բազմաթիվ մարդիկ, իսկ քաղաքը կրել է մեծ վնաս։ Կործանված Ադանայի տուժած բնակչության օգնության համար Թուրքիայի կրոնական ֆոնդը, ինչպես նաև Սաբանջը ֆոնդը, որը հիմնադրվել էր թուրք միլիարդատեր Սաքըփ Սաբանջըի կողմից, հատկացրել են միջոցներ՝ քաղաքում նոր մզկիթի կառուցման համար։ Մզկիթի կառուցումը ավարտվել է 1998 թվականին։ Այդպիսով, մզկիթը դարձել է քաղաքի վերածնման յուրօրինակ խորհրդանիշ։

## Նկարագրություն, ճարտարապետություն
Սաբանջը մզկիթը գտնվում է Ադանայի հիմնական ավտոճանապարհների և մայրուղիների հատման կետում, այնպես, որ մզկիթի բարձր մինարեթները երևում են քաղաքի ցանկացած հատվածից։ Մզկիթը կառուցվել է օսմանյան դասական ոճով և համարվում է քաղաքի տեսարժան վայրերից մեկը։ Դրսից այն նման է Ստամբուլի Սուլթանահմեդին, իսկ ներքին տեսքը նման է Էդիրնեի Սելիմիե մզկիթին։ Մզկիթի փակ տարածքը կազմում է 6600 քառակուսի մետր, իսկ հարակից տարածքների ընդհանուր մակերեսը կազմում է 52 600 քառակուսի մետր։ Մզկիթը նախատեսված է 28500 հավատացյալների համար։ Մինարեթներից չորսը ունեն 99 մետր բարձրություն, իսկ երկուսը՝ 75 մետր։ Գլխավոր գմբեթի բարձրությունը կազմում է 54 մետր, իսկ տրամագիծը՝ 32 մետր։
left|thumb|230px|Մզկիթի ներքին տեսքը

Մինարեթները երկաթեբետոնե են, որը ստացվել է սպիտակ ցեմենտի և փղոսկրի գույնի մանրաքարի խառնուրդի արդյունքում։ Խճանկարների հեղինակը համարվում է Հուսեյն Քութլուն։ Ներկման աշխատանքները, ինչպես սալիկների մոդելների դիզայնը պատկանում են ճարտարապետ-դիզայներ Նակասու Մ. Սեմիհին։ Մզկիթի փայտե դռները պատրաստված են *կունդեկարի* ոճով, իսկ ապակե առաստաղը ստեղծվել է Աբդուլքադիր Աուդինի կողմից։ Մզկիթը մուտքը պատված է մարմարով։ Արտաքին և ներքին լուսավորության և ձայնային համակարգի աշխատանքներով զբաղվել է Philips ընկերությունը։ Բացի այդ, մզկիթը համալրված է ռադիոհամակարգով, որի օգնությամբ էֆազը կարող է հեռարձակվել 275 մզկիթներում, որոնք գտնվում են 60 կիլոմետր շառավղով։

Մզկիթը գտնվում է Սեյհան գետի ափին։ Մզկիթը շրջապատված է մեծ զբոսայգով։ Մզկիթի արևմտյան մասում գործում է հանրային մեծ գրադարան։

## Ծանոթագրություններ

Կատեգորիա:Գմբեթավոր կրոնական շենքեր և կառույցներ
Կատեգորիա:Թուրքիայի մզկիթներ
Կատեգորիա:Համաշխարհային ժառանգություն Թուրքիայում
Էվա Ֆիլբին

**Էվա Մարիա Ֆիլբին** (, ծննդյան անունը՝  Էվա Մարիա Ռայդեր (), ), իռլանդացի քիմիկոս, Իռլանդիայի քիմիայի ինստիտուտի առաջին կին նախագահը։

## Գործունեություն
Ֆիլբինն իր գործունեությունը սկսել է 1939 թվականին որպես արդյունաբերական քիմիկոս, նախքան 1945 թվականին Դուբլինի համալսարանական քոլեջում աշխատելը։ 18 տարի հետո Ֆիլբինը դարձել է օրգանական քիմիայի պրոֆեսոր։ Իր երկարամյա գործունեության ընթացքում Ֆիլբինը դարձել է Քիմիայի թագավորական ընկերության խորհրդի անդամ, Իռլանդիայի թագավորական ակադեմիայի խորհրդի և Բնագիտական խորհրդի անդամ։ Ֆիլբինն առաջին կինն էր, որը ղեկավարել է Ազգային գիտական խորհուրդը և եղել է Իռլանդիայի թագավորական ակադեմիայի առաջին կին փոխնախագահը։

Ֆիլբինի հետաքրքրությունները չէին սահմանափակվում միայն գիտությամբ։ Նա հետաքրքրված էր ուսման դժվարություններ ունեցողների բուժմամբ, և նա դարձավ հոգեկան հաշմանդամություն ունեցողների խորհրդատվական խորհրդի նախագահ և Իռլանդիայի հոգեկան հաշմանդամների ազգային ասոցիացիայի պատվավոր պահապան։

Ֆիլբինի ավագ դուստրը՝ Այմիրը, ամուսնացել է հաղորդավար և պատմաբան Ջոն Բաումանի հետ։

Ֆիլբինը մահացել է 2005 թվականին՝ 91 տարեկան հասակում։

## Ծանոթագրություններ

Կատեգորիա:Իռլանդացի կին քիմիկոսներ
Կատեգորիա:Իռլանդացի կին գիտնականներ
Կատեգորիա:Երկարակյացներ
Ենիքյոյ (Չարսանջակի գավառ)

**Ենիքյոյ**, գյուղ Արևմտյան Հայաստանում, Խարբերդի վիլայեթի Չարսանջակի գավառակում։

## Բնակչություն
Գյուղը հայաբնակ էր։

## Պատմամշակութային կառույցներ
Ենիքյոյն ուներ հին քարակերտ եկեղեցի։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ենիքյոյ (Մերսինի գավառ)

**Ենիքյոյ**, գյուղ Արևմտյան Հայաստանում, Կիլիկիայի Ադանայի նահանգի Մերսինի գավառակում։ Գտնվում էր Մերսին քաղաքից մի քանի կմ արևմուտք, Մերսին գետի ափին։

Բնակչության մասին տեղեկություններ չեն պահպանվել։

## Տես նաև
* Կիլիկիայի հայաբնակ բնակավայրեր

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Թուրքիայի գյուղեր
Ենիքյոյ (Կելկիթի գավառ)

**Ենիքյոյ**, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։ Գտնվում էր գավառի հարավային սահմանի վրա, Սև ծովի ավազանի Բալախորդերեսի գետի ակունքների տարածքում, Երզնկա քաղաքից 31 կմ հյուսիս-արևմուտք։

Բնակչության մասին տվյալներ չեն պահպանվել։

## Տես նաև
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Օսմանյան կայսրության հայաբնակ գյուղեր
Ենիքյոյ (Կաղզվանի գավառ, գետակի ափին)

**Ենիքյոյ**, գյուղ Արևելյան Հայաստանում, Կարսի մարզի Կաղզվանի գավառում։ Գտնվում էր գավառի հյուսիս-արևմտյան սահմանի վրա, Արաքսի ավազանին պատկանող գետակներից մեկի ափին։

## Աշխարհագրություն
Տարածքը տեղ-տեղ անտառապատ էր։

## Բնակչություն
1907 թվականին ուներ 237 բնակիչ։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Տես նաև
* Կարսի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Գարեթ Հեդլունդ

**Գարեթ Ջոն Հեդլունդ** (, ), ամերիկացի դերասան, ավելի հայտնի է Պատրոկլուսի դերով, Վոլֆգանգ Փեթերսենի «Տրոյա» էպիկական ֆիլմում և Սեմ Ֆիլինի *դերով`* «Գահ։ Ժառանգություն» ֆիլմում։

## Կենսագրություն
Գարեթ Հեդլունդը իր կյանքի առաջին տարիները անց է կացրել ԱՄՆ-ի հարավում գտնվող Մինեսոտա նահանգի Ռոզո փոքրիկ քաղաքի ֆերմայում։ Նրա ընտանիքը բաղկացած է` ծնողներից` Ռոբերտ և Քրիստի, ավագ եղբորից և քրոջից` Նատանիելյա և Ամանդա։ Երբ Գարեթը 14 տարեկան էր, նա մոր հետ տեղափոխվել է Սքոթսդեյլ (Արիզոնա նահանգ, Մարիկոպա շրջան)։ Այնտեղ Գարեթը սկսել է դերասանական վարպետության մասնավոր դասեր վերցնել։

Ավագ դպրոցը ավարտելուց հետո Հեդլունդը անմիջապես մեկնել է Լոս Անջելես, դերասանական կարիերան շարունակելու նպատակով։ Մեկնումից մեկ ամիս անց ռեժիսոր Վոլֆգանգ Փեթերսենի «Տրոյա» պատմական դրամայում ստացել է Պատրիկլուսի դերը։ Այնուհետև հետևել են հաջող աշխատանքները «Փառքի լույսի մեջ» սպորտային դրամայում (2004) և «Արյուն, արյան համար» (2005) ֆիլմում, ինչպես նաև մասնակցել է Քրիստոֆեր Պաոլինի «Էրագոն» վեպի էկրանավորմանը (2006)։

Այժմ Հեդլունդը ունի ինը ֆիլմ, թողարկման համար պատրաստվում են ևս 2-ը։ 2010 թվականին թողարկվել է «Գահ։ Ժառանգություն» ֆիլմը, նրա մասնակցությամբ` «Տրոյա» ֆիլմի (1982) ֆիլմի շարունակությունը։

### Անձնական կյանք
2012 թվականից հանդիպում է Քիրստեն Դանստի հետ։ 2016 թվականի ապրիլի վերջին հայտնի է դարձել, որ Գարեթն ու Քրիստենը բաժանվել են։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի երգիչներ
Կատեգորիա:Ամերիկացի տղամարդ հնչյունավորողներ
Առաքիչ դրոն

thumb|2016 թվականի դեկտեմբերին Connect Robotics-ը սննդամթերք է առաքել Պորտուգալիայի լեռներում ապրող տարեց մի մարդու համար:
**Առաքիչ դրոն** (), զանազան տուփերի, սննդամթերքի կամ այլ ապրանքների տեղափոխման համար օգտագործվող անօդաչու թռչող սարք։

## Օրենսդրություն

250px|մինի|ԱԹՍ-ն առաքել է պատվերը
ԱԹՍ-ների կոմերցիոն առաջին փորձերը, որոնք իրականացվել են Tacocopter ընկերության կողմից՝ սննդամթերք առաքելու նպատակով, արգելափակվել են Ավիացիայի դաշնային վարչության կարգավորումներով։ 2015 թվականի դրությամբ ԱԹՍ-ներով տուփերի առաքումն ԱՄՆ-ում արգելված է։ 2015 թվականի մարտի 13-ին Շեֆիլդում FPS Distribution ընկերությունը ավարտել է իրականացրել է կոմերցիոն առաջին առաքումը անօդաչու թռչող սարքի կիրառմամբ։

ԱԹՍ-ները կարող են դեղորայք և պատվաստանյութ տեղափոխել, ինչպես նաև հեռավոր և անմատչելի տարածաշրջաններում բժշկական նշուշներ ստանալ։ *Բժշկական դրոնները* կարող են շտապ դեֆիբրիլյատորներ տեղ հասցնել վճռորոշ ժամանակահատվածում՝ սրտի կանգնումից անմիջապես րոպեներ անց, ինչպես նաև հնարավորություն ունեն հոսքերի փոխանակում (livestream communication) կատարել, ինչը թույլ է տալիս պարամեդիկներին հեռահար կերպով հետազոտել և կողմնորոշել տեղում գտնվողներին դեֆիբրիլյատորների օգտագործման եղանակի վերաբերյալ։

2015 թվականի հուլիսին Ավիացիայի դաշնային վարչությունը թույլատրել է ԱՄՆ-ում դրոնի նման առաջին օգտագործումը՝ «Let's Fly Wisely» ծրագրի շրջանակներում Վիրջինիայի գյուղական համայքնում գտնվող բժշկական կլինիկա դեղորայք հասցնելու նպատակով։

## Առողջապահությունում

## ՏԵս նաև
* Parrot AR.Drone

## Ծանոթագրություններ

Կատեգորիա:Անօդաչու օդանավեր
Կատեգորիա:Զարգացող տեխնոլոգիաներ
Անօդաչու
Խոսե Բորդալաս Խիմենես

**Խոսե Բորդալաս Խիմենես** (, ), իսպանացի նախկին ֆուտբոլիստ և ֆուտբոլային մարզիչ։

## Խաղացողի կարիերա
1980 թվականին հարձակվողը «Հերկուլես» ակումբի հետ ստորագրում է 7-ամյա պայմանագիր։ Սակայն ոչ մի պաշտոնական խաղ չի անցկացրել, քանի որ հիմնականում հանդես էր գալիս վարձավճարով այլ թիմերւմ, ներառյալ հարևան Բենիդոռմ քաղաքի համանուն թիմում։ Պայմանագրի լրանալուց հետո Պեպեն մտնում է «Դենիա» (1987/88), «Տորեվիեխա» (1988),«Ալտեա» (1991/92): 28 տարեկանում Խոսեն թողնում է ֆուտբոլը` ստացած վնասվածքի պատճառով։

## Մարզիչի կարիերա
1993 թվականին նա դարձել է «Ալիկանտե» թիմի պահեստայինների մարզիչը, իսկ 1994 թվականին գլխավորել է «Ալիկանտե» թիմի կազմը։
1995 թվականին մինչև 1997 թվականը Պեպեն աշխատում էր «Բենիդոռմ» և «Էլդենսե» թիմերի հետ։ 1998 թվականին մարզիչը վերադառնում է «Ալիկանտե» և թիմը դուրս բերում տարածաշրջանի լիգայի երրորդ հավաքական` ընդամենը երեք խաղաշրջանում։ Նրա առաջին փորձը աշխատանքի երկրորդ դիվիզիոնում կայացել «Հերկուլես» ակումբի հետ,երբ Խոսեն փոխարինեց Խուան Կառլոս Մանդիաին 2005/2006 խաղաշրջանի կեսերին։ 2007/2008 խաղաշրջանում Բորդալասը վերադառնում է «Ալկոյանո» ֆուտբոլային ակումբի երրորդ դիվիզիոն։ 2009/2010 խաղաշրջանում նա ղեկավարել է ֆուտբոլային «Էլչե» ակումբը, որը հադես էր գալիս երկրորդ դիվիզիոնում։ Բորդալասի` որպես մարզիչ «Էլչե»-ն առաջին խաղաշրջանում հայտնվել է մրցաշարային աղյուսակի 6-րդ տեղում և առաջխաղացման հնարավորություն է ստացել։ Հաջորդ խաղաշրջանին Պեպեն բարձրացրել է ակումբը 4 հորիզոնականով, այդպիսով հասնելով եզրափակիչ, որտեղ «Էլչե»-ն պարտվել է «Գրանադա» ֆուտբոլային ակումբին։ Երրորդ խաղաշրջանը Պեպեի թիմը լավ է սկսել, սակայն «Վիլյառեալ Բ» թիմի հետ խաղում 0:2 հաշվով պարտությունից հետո Բորդալասն ազատվել է աշխատանքից։ 
2012 թվականի մայիսին Խոսե Բորդալասը պայմանագիր է կնքել «Ալկորկոն» ակումբի հետ 2012/13 խաղաշրջանի համար։ 
2015/2016 թվականների խաղաշրջանում գլխավորել է «Դեպորտիվո Ալավես» ակումբը։ Հաջորդ ամառ Բորդալասը թողնում է «Դեպորտիվո Ալավես» ակումբը, որը նա դուրս էր բերել իսպանական բարձրագույն դիվիզիոն։
2017 թվականի սեպտեմբերի 27-ից Բորդալասը ղեկավարում է «Խետաֆե»-ն։

## Անձնական կյանք
Բորդալասի ոչ հարազատ եղբայրը` Խուան Իգնասիո Մարտինեսը, նույնպես ֆուտբոլի մարզիչ է։

## Ծանոթագրություններ

## Արտաքին հղումներ
* Մարզիչի պաշտոնական կայքը 
* Մարզիչի պրոֆիլը bdfutbol կայքում

 

Կատեգորիա:Ալկորկոնի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Իսպանացի ֆուտբոլային մարզիչներ
Կատեգորիա:Իսպանացի տղամարդ ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Արման Միքայելյան

**Արման Ալբերտի Միքայելյան** (), հայ շախմատիստ, գրոսմայստեր (2017)։

## Կենսագրություն
Արման Միքայելյանը ծնվել է Երևան քաղաքում։ Երբ հինգ տարեկան էր, տատիկը նրան սովորեցրել է շախմատ խաղալ։ Արմանը սկսել է հաճախել շախմատի դպրոց, որտեղ նրան մարզել է Աշխեն Սանոյանը։ Հետագայում մոտ 8 տարի նրա մարզիչն է եղել Վլադիմիր Հայրապետյանը։ Դրան զուգահեռ Արմանի հետ աշխատել են նաև գրոսմայստերներ Վլադիմիր Հակոբյանը և Տիգրան Լևոնի Պետրոսյանը։ Այժմ Արմանը պաշտոնական մարզիչ չունի, նա երբեմն խորհրդակցում է իր նախկին մարզիչ Վլադիմիր Հայրապետյանի հետ։

Արման Միքայելյանը միջնակարգ կրթություն է ստացել նախ Աղասի Խանջյանի անվան թիվ 53 միջնակարգ դպրոցում, ապա թիվ 2 ավագ դպրոցում։ Այնուհետև կրթությունը շարունակել է Ֆիզիկական կուլտուրայի հայկական պետական ինստիտուտում։

## Կարիերա
Արման Միքայելյանը միջազգային վարպետի կոչմանն արժանացել է 18 տարեկանում՝ 2015 թվականի ապրիլին Չինաստանի Չենդու քաղաքում կայացած ՖԻԴԵ-ի նախագահական նիստում։ Երկու տարի անց՝ 2017 թվականին, Թուրքիայի Անթալիա նահանգի Գյոյնուք ավանում կայացած ՖԻԴԵ-ի 88-րդ կոնգրեսում նրան շնորհվել է գրոսմայստերի կոչում։

### Նվաճումներ

Արմանի խաղացած լավագույն պարտիաներից մասնագետները նշում են 2017 թվականի Եվրոպայի անհատական առաջնությունում (Մինսկ, Բելառուս) չեխ Դավիդ Նավարայի հետ կայացած նրա պարտիան, որում, ունենալով մեծ առավելություն, Արմանը վրիպեց և, ի վերջո, պարտվեց՝ զրկվելով մրցանակակիր դառնալու հնարավորությունից։

## Վարկանիշի փոփոխության գրաֆիկ

## Նախասիրություններ
Արմանի սիրելի զբաղմունքներն են երաժշտություն լսելը, կինոնկարներ դիտելը, ընթերցանությունը։ Շախմատից բացի սիրում է սեղանի թենիս։

## Ծանոթագրություններ

## Աղբյուրներ
* Արման Միքայելյանի անձնական քարտը ՖԻԴԵ-ի կայքում 

Կատեգորիա:Հայ գրոսմայստերներ
Կատեգորիա:Հայ շախմատիստներ
Կատեգորիա:Շախմատի գրոսմայստերներ
Ջեյն Գրիմսոն

**Ջեյն Գրիմսոն** (, ), Շոտլանդիայում ծնված համակարգչային ինժեներ։

## Կենսագրություն
Գրիմսոնը սովորել է Դուբլինի Ալեքսանդրա քոլեջում։ Նա առաջին կինն է, որն ավարտել է Դուբլինի Թրինիթի քոլեջի ճարտարագիտական բաժինը՝ 1970 թվականին ստանալով ոսկե մեդալ և առաջին կարգի շքանշան։ 1971 թվականին ավարտել է Տորոնտոյի համալսարանը՝ ստանալով համակարգչային գիտությունների մագիստրոսի կոչում, 1981 թվականին դոկտորի կոչում է ստացել Էդինբուրգի համալսարանից։

1980 թվականին Գրիմսոնը նշանակվել է Դուբլինի Թրինիթի քոլեջի համակարգչային գիտության դասախոս, որտեղ անցել է նրա գիտական կարիերան։ Նրա հետազոտական հետաքրքրությունների շրջանակում են առողջապահական ինֆորմատիկան, որը առողջության որակի և պահպանման համար զբաղվում է տեղեկատվական և հաղորդակցական տեխնոլոգիաների կիրառմամբ։

1996-1999 թվականներին Գրիմսոնը եղել է Ինժեներական և համակարգչային գիտությունների դեկան, 2001 թվականին՝ հետազոտական բաժնի փոխդեկան, 2001-2005 թվականներին՝ փոխռեկտոր՝ դառնալով առաջին կինը, որը երբևէ զբաղեցրել է այդ պաշտոնները։ 2016 թվականին Գրիմսոնը նշանակվել է Դուբլինի համալսարանի փոխ-կանցլեր։

1999-2000 թվականներին եղել է Իռլանդիայի ինժեներների նախագահ, Իռլանդիայի ինժեներների ակադեմիայի անդամ, նախագահ (2002), Իռլանդիայի համակարգչային ընկերության անդամ, նախագահ (2000-2004), 1999-2006 թվականներին՝ Իռլանդիայի առողջապահական ինֆորմատիկայի ընկերության նախագահ։ 2007 թվականին պրոֆեսոր Գրիմսոնը մասնակիորեն տեղափոխվել է Առողջապահության ինֆորմատիկայի և որակի նոր մարմին (HIQA)` որպես Առողջապահական ինֆորմատիկայի առաջին տնօրեն, որտեղ նա ղեկավարել է առողջապահական տեղեկատվության ազգային ստանդարտների մշակումը։ 2014 թվականին նշանակվել է HIQA-ի գլխավոր գործադիր տնօրենի պաշտոնում նախքան կենսաթոշակի անցնելը։

## Ծանոթագրություններ

Կատեգորիա:Էդինբուրգի համալսարանի շրջանավարտներ
Կատեգորիա:Համակարգչային ինժեներներ
Կատեգորիա:Շոտլանդացի գիտնականներ
Սիլվանո Տոտիի անվան «Գլոբուս» թատրոն

**Սիլվանո Տոտիի անվան «Գլոբուս» թատրոնը** (), թատրոն է Հռոմում, որը կառուցվել է Լոնդոնի շեքսպիրյան «Գլոբուս» թատրոնի նմանությամբ։ Այն գտնվում է «Վիլլա Բորգեզե» այգում։

## Պատմություն
Թատրոնը կառուցվել է 2003 թվականին՝ ընդամենը երեք ամսվա ընթացքում։ Դրա մտահղացման հեղինակը հռոմեացի դերասան և ռեժիսոր Ջիջի Պրոյետի, պատվիրատուն` քաղաքապետարանը։ Այն անվանակոչվել է  բարերար և ձեռնարկատեր Սիլվանո Տոտիի պատվին, ում անվան ֆոնդը ֆինանսավորել է շենքի շինարարությունը։

10 մետր բարձրությամբ թատրոնը կառուցվել է Արդեններից բերված կաղնու փայտով։ Օղակաձև է, արտաքին տրամագիծը 33 մետր է, ներքինը` 23։ Բեմը կառուցվել է առանձին տանիքով տախտակամածի տեսքով, որը հենված է երկու սյուների վրա։
Դահլիճի կենտրոնական մասի վերևում տանիքը տեղաշարժվող է։ Հատակը` հողային է, պատված տուֆե սալերով։ Թատրոնը կարող է տեղավորել 1200 հանդիսատես, որոնցից 400-ը կանգնած կամ պարտերում գետնին նստած, իսկ մնացածը` երեք թատերաշարքերի վրա տեղավորված նստարաններին, որոնք ևս կաղնու փայտից են։

Թատրոնում բեմադրվում են  Վիլյամ Շեքսպիրի պիեսները Ջիջի Պրոյետիի, Դանիելե Սալվոյի, Ռիկարդո Կավալոյի և այլոց բեմադրմամբ։ Թատրոնի գեղարվեստական ղեկավարն է Ջիջի Պրոյետին։

## Ծանոթագրություններ

Կատեգորիա:Իտալիայի թատրոններ
Կատեգորիա:Հռոմի շենքեր և կառույցներ
Կատեգորիա:2003 հիմնադրումներ Իտալիայում
21st Century Fox

**21st Century Fox**, ամերիկյան անդրազգային մեդիահոլդինգ։ Ստեղծվել է 2013 թվականին News Corporation մեդիահոլդինգի վերակազմակերպման արդյունքում։ Ընկերության ամենամեծ ձեռնարկությունը 20th Century Fox կինոստուդիան է։

Պատկանել է Մերդոկների ընտանիքին։ 2017 թվականի դեկտեմբերին գնվել է Ուոլթ Դիսնեյ ընկերության կողմից։

## Պատմություն
News Corporation մեդիահոլդինգը հիմնադրվել է 1979 թվականին։ 2012-ին ընկերության հիմնադիր և սեփականատեր Ռուպերտ Մերդոքը որոշել է բաժանել մեդիահոլդինգը երկու ինքնուրույն ընկերությունների։ Նախկին ընկերության իրավահաջորդը դարձել է 21st Century Fox ընկերությունը, որը ներառում է 20th Century Fox կինոընկերությունը, Fox Networks Group հեռուստաընկերությունների ցանցը և մի շարք այլ հեռուստաընկերություններ, թերթեր և հրատարակչական բիզնեսներ տեղափոխվել են նոր ընկերություն, որը անվանվում է News Corp: Ռուպերտ Մերդոկը դարձել է նախագահ և գլխավոր գործադիր տնօրեն երկու ընկերություններում էլ, իսկ նրա որդիները Ջեյմսը և Լանկանը զբաղեցրել են նոր կառույցների խորհրդի տնօրենների տեղերը։ 2013 թվականի հունիսի 1-ից 21st Century Fox ընկերության բաժնետոմսերը սկսել են վաճառվել NASDAQ բորսայում։

## Ձեռնարկություններ
Կաբելային հեռուստատեսության ցանցեր (Cable Network Programming)
* Fox Networks Group — Ընկերության սկզբնական օպերացիոն միավորում։
* Big Ten Network 
* FOX Business Network
* FOX Deportes
* FOX News Channel
* FOX Sports 1
* FOX Sports Regional Networks
* National Geographic Channels 
* National Geographic Partners
* FX Networks
* Star India
* YES Network.

Կինոստուդիաներ (Filmed Entertainment)

* 20th Century Fox Film
* 20th Century Fox Television
* Fox 2000 Pictures
* Fox Searchlight Pictures
* Fox International Productions
* Twentieth Century Fox Animation
* Endemol Shine Group :

Հեռուստատեսություն (Television)

* Fox Broadcasting Company (Los Angeles)
* FOX Sports
* FOX Television Stations
* MyNetworkTV.

Արբանյակային հեռուստատեսություն (Direct Broadcast and Satellite TV)

Ստորաբաժանում է ներկայացնում "Sky plc" խոշորագույն ժամանցային ընկերության 39-տոկոսանոց մասնաբաժինը, որը գործունեություն է ծավալում Մեծ Բրիտանիայում, Գերմանիայում, Իտալիայում, Ավստրիայում և Իռլանդիայում։

## Ծանոթագրություններ

Կատեգորիա:ՆԱՍԴԱՔ-ում ցուցակված ընկերություններ
Կատեգորիա:Ամերիկյան մեդիաընկերություններ
Կատեգորիա:2019 կազմալուծված մեդիա ընկերություններ
Լուսիանո դա Ռոշա Նևես

**Լուսիանո դա Ռոշա Նևես** (, ), բրազիլացի ֆուտբոլիստ, Կորինտիանս ակումբի հարձակվող, վարձավճարով հանդես է գալիս Պանատինաիկոս ակումբի կազմում։

## Կենսագրություն
Լուսիանոն ծնվել է Անապոլիս քաղաքում՝ Իտամարա Պոնտեսայի և Լուսի Բիկուդո Ռոշա Նավեսի ընտանիքում։ Նա Ատլետիկո Գոիյանիենսե ակումբի սան է։ 2012 թվականի մարտի 7-ին Բրազիլիայի գավաթի շրջանակներում Գրուպի ակումբի հետ խաղի ժամանակ նա իր նորամուտը կատարեց թիմի հիմնական կազմում։ 2013 թվականին հարձակվողը տեղափոխվել է Ավիա ակումբ, որտեղ հուլիսի 27-ին՝ Շապեկոէնսե ակումբի դեմ խաղի ժամանակ նա խփել է իր առաջին գոլը նոր թիմի կազմում։ 2014 թվականի փետրվարի 13-ին Կորինտիանս ակումբը գնել է ֆուտբոլիստի իրավունքների 25 %-ը, պայմանագիր կնքվելով երեք տարի ժամկետով։ Ֆուտբոլիստի իրավունքների մյուս մասը գնել է Plus Sports ներդրողների խումբը։ 2015 թվականի վերջին Լուսիանոյով հետաքրքրվել է թուրքական Ֆեներբահչե ակումբը, սակայն տրանսվերը չի իրականացել։

## Ձեռքբերումներ
### Ակումբային
* Բրազիլիայի առաջնություն - 2015

### Անձնական
* Համաամերիկյան խաղերի լավագույն ռմբարկու - 2015

## Ծանոթագրություններ

## Արտաքին հղումներ
* 
* 
* ֆուտբոլիստի էջը ogol.com.br կայքում
* ֆուտբոլիստի էջը СамбаФут կայքում
 

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Կորինտիանսի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Ֆլումինենսեի ֆուտբոլիստներ
Ջեմս Գրինվուդ

**Ջեմս Գրինվուդ** (, ), բրիտանացի գրող և լրագրող, «Փոքրիկ շրջմոլիկը» վեպի հեղինակը։

## Կենսագրություն
Ջեմս Գրինվուդը ծնվել է 1833 թվականին սովորական ծառայողի ընտանիքում։ Ապագա գրողն ուներ տասնմեկ եղբայր և քույր։ Երեք եղբայրները՝ Ֆրեդերիկը, Ջեմսը և Վոլտերը տպարանում գրելուց հետո սկսում են վարել ինքնուրույն կյանք։ Մի քանի տարի անց Ֆրեդերիկն ու Ջեմսը սկսում են համագործակցել թերթերի հետ, իսկ Վոլտերը հիվանդանում է տուբերկուլոզով և մահանում։
 
Ֆրեդրիկն արդար ճանապարհով վերջապես հավաքում է գումար և դառնում մեծ թերթի խմբագիր։ Ջեմսը դառնում է գրող և լրագրող, ով գրում էր հրատապ թեմաներով։ Նա աշխատել է  Pall Mall Gazette և Daily Telegraph թերթերում։ 19-րդ դարի 60-ական թվականներին Գրինվուդի անունը հայտնի դարձավ Անգլիայում, իր Լոնդոնի անտունների կացարանների մասին գրված չափածո ստեղծագործություններով։  Նրա ակնարկները տպագրվել են նաև այլ թերթերում և հասարակական լայն արձագանք ստացել։  Հոդվածներից մեկում նշվում է․ Գրինվուդի կողմից ներկայացված տեսարանը այնքանով էր սարսափելի, որ նա այդպիսի վատ պայմաններում անցկացրել է ընդամենը մեկ գիշեր, իսկ մեր հազարավոր անտուն հայրենակիցներն այդ նույն պայմաններում ստիպված են ապրել իրենց ամբողջ կյանքը։ Բացի այդ Գրինվուդը գրել է արվեստի ստեղծագործություններ։ 19-րդ դարի 50-ական թվականների վերջից մինչև 20-րդ դարի սկզբները նա հրատարակեց շուրջ 40 գրքեր։ 19-րդ դարի 60-ական թվականներին նա շատ սիրված էր նաև Ռուսաստանում։ Նրա վեպերը, պատմությունները և ակնարկները տպագրվել են թերթերում, ամսագրերում և առանձին հրատարակություններում։

Սկսած 70-ական թվականներից Գրինվուդը մամուլում հանդես է եկել ավելի հազվադեպ, սակայն նրա անունը չանհետացավ գրականությունից։ Նա մահացավ 90 տարեկանում՝ 1929 թվականին։

## Աշխատանքներ
Գրինվուդի աշխատանքների զգալի մասը հումորային են, կյանքի և երիտասարդների մասին։ Բնութագրել է արևադարձային երկրների՝ հատկապես Աֆրիկայի բնույթը, բնիկների կյանքն ու բարքերը։ Այս թեմայով աշխատանքների շարքին է պատկանում «Ռոբին Դևիջերի արկածները», որը նման է Դանիել Դեֆոյի «Ռոբինզոն Կրուզոյի արկածները» վեպին։ Ստեղծագործությունների մեկ այլ խմբին պատկանում են կենդանիների մասին պատմվածքներն ու վիպակները։ 
Նա գրել է մի խումբ պատմվածքներ, ակնարկներ, վեպեր, վիպակներ, որոնցում նկարագրված է Լոնդոնի կեղտոտ բնակիչների՝ աղքատների, գործազուրկների, մանր արհեստավորների մասին։

### Փոքրիկ շրջմոլիկը
Նոր սերնդի ընթերցողների համար Գրինվուդը դարձավ Փոքրիկ շրջմոլիկը գրքի հեղինակը։ Գիրքը մի հերոս տղայի մասին է, ով հայտնվել էր փողոցում։ Նա պետք է շուկայից գողանար ձեռքի տակ ընկած ապրանքը և վաճառեր։ Գիշերներն անցկացնում էր վագոններում, երբեմն քնում էր խոնավ հողի վրա։ Սակայն որոշ ժամանակ անց նրա կյանքում հայտնվում է մի բարի մարդ  Ջենեթ անունով, ով օգնում է նրան դուրս գալ այդ իրավիճակից։

Փոքրիկ շրջմոլիկն առաջին անգամ տպագրվել է 1866 թվականին Լոնդոնում և 1964 թվականին թարգմանվել է հայերեն։

## Ծանոթագրություններ

## Արտաքին հղումներ
* 
* Փոքրիկ շրջմոլիկը 

Կատեգորիա:Բրիտանացի գրողներ
Կատեգորիա:Բրիտանացի լրագրողներ
Ներկայիս ինքնիշխան միապետների ցանկ

**Ներկայիս ինքնիշխան միապետների ցանկ**, միապետությունը իշխանության ձև է, որը ղեկավարվում է մեկ անձի կողմից, ով ղեկավարում է մինչև մահ։ Միապետի պաշտոնը ժառանգական է։ ժողովուրդն այստեղ իշխանության ձևավորման գործընթացում էական ազդեցություն չի ունենում։ Բացառության են կազմում մի քանի երկրներ, որտեղ միապետի պաշտոնը ընտրովի է, օրինակ՝ Մալազիայում։ Այս համակարգերը հակասում են միապետության մոդելի հայեցակարգին, սակայն սովորաբար համարվում են այդպիսին, քանի որ նրանք պահպանում են որոշակի համակցված բնութագրեր։ Միապետությունները բաժանվում են 2 խմբի՝
* բացարձակ
* սահմանափակ

Բացարձակ միապետական կառավարման համակարգերում իշխանությունն ամբողջովին կենտրոնացած է միապետների ձեռքին, որը իրականացնում է ինչպես օրենսդիր, այնպես էլ գործադիր գործառույթներ։ Բացարձակ միապետություններ գոյություն ունեն աշխարհի մոտ 10 պետություններում։ Դրանցից ամենախոշորը Սաուդյան Արաբիան է, Օմանը, Կատարը։ Սահմանափակ միապետությունները իրենց հերթին բաժանվում են՝

* սահմանադրական կամ պառլամենտական
* դուալիստական կամ երկակի միապետություններ

Սահմանափակ միապետություններում, չնայած նրան, որ իշխանությունը փոխանցվում է ժառանգաբար, միապետի իշխանությունը սահմանափակված է սահմանադրությամբ և օրենքներով։ Սահմանադրական միապետություններում միապետը հանդիսանում է պետության գլուխը, սակայն գործադիր իշխանության ձևավորման գործընթացի վրա նա էական ազդեցություն չունի, կառավարության ձևավորման իրավունքը պատկանում է պառլամենտին։ Դուալիստական միապետություններում միապետը իրականացնում է մասնակի օրենսդիր, մասնակի գործադիր լիազորություններ, բացի դրանից միապետի գահակալության հարցը դրվում է քվեարկության պառլամենտում։ Դուալիստական միապետությունների օրինակներ են՝ ԱՄԷ-ը, Քուվեյթը, Բահրեյնը։ Սահմանադրական միապետությունները ավելի տարածված են։ Դրանցից են Մեծ Բրիտանիան, Ճապոնիան, Բելգիան, Նիդեռլանդները։ Շատ երկրներում հիմնականում իշխում է մեկ միապետ, թեև խնամակալը կարող է իշխել, երբ միապետը փոքր է, ներկա չէ, կամ էլ իվիճակի չէ իշխելու։ Այն դեպքերը, երբ երկու միապետերը միաժամանակ ղեկավարում են մեկ պետություն, ինչպես Անդորրայի ներկայիս իրավիճակը, հայտնի են որպես ստատուս քվո։ Միապետներն տարբերվում են իրենց կոչումներով և կառավարման եղանակով։

Միապետներին կոչում են տարբեր անվանումներով՝ «թագավոր» և «թագուհի», «իշխան» և «արքայադուստր», «կայսր» և «կայսրուհի»։ Տեղական լեզուներով դրանք դիմվում են այլ կերպ։

## Միապետները ըստ երկրների

## Եվրոպա
 

## Ասիա

## Աֆրիկա

 

## Օվկիանիա
 

## Ծանոթագրություններ

Կատեգորիա:Ղեկավարների ցանկեր
Կատեգորիա:Պետության գործող ղեկավարներ
Կատեգորիա:Միապետություններ
Բոսնա (ուտելիք)

**Բոսնա** (), բրատվուրստ նրբերշիկով, սպիտակ հացով և կծու սոուսներով կերակրատեսակ, որը մեծ համբավ է վայելում Ավստրիայում և Գերմանիայում։ Բոսնան նման է ամերիկյան հոթ դոգին, սակայն նրանից տարբերվում է վառ արտահայտված կծու համով։ Լեզվաբան Հայնց Դիտեր Պոլը *բոսնա* անվանումը բացատրում է նրանով, որ Ավստրիայում *բոսնիական* ածականն առաջին հերթին ասոցացվում է կծու կերակրատեսակների հետ։

## Պատմություն
Կերակրատեսակի բաղադրատոմսի հեղինակը բուլղարացի Զանկո Թոդորովն է, ով ապրել է Զալցբուրգում։ 1949 թվականին Թոդորովը զալցբուրգյան *Augustiner Bräu* գարեջրատանը վառարան է տեղադրել և սկսել սեփական բաղադրատոմսով հոթ դոգներ վաճառել` ապխտած և գրիլում տապակած նրբերշիկով։ Այս կերակրատեսակը Զալցբուրգում շուտով ճանաչում է ստանում, և արդեն 1950 թվականին Թոդորովը Զալցբուրգի պատմական շրջանում` Գետրայդեգասե (Getreidegasse) փողոցում բացում է սեփական խանութը (Balkan Grill):

Ի սկզբանե կերակուրը կոչվում էր *նադանիցա* (Nadanitza): Իր նոր խանութում Թոդորովը որոշում է տեղադրել *Բոսա* անվանումով ցուցանակ, սակայն պատվերը կատարող նկարիչը սխալվում և գրում է *Բոսնա*։ Քանի որ կերակրատեսակի սկզբնական անվանումը ավստրիացիների համար դժվարհիշելի էր, իսկ *բոսնա* անունը ավստրիացիների մոտ ասոցացվում էր կծու համի հետ, շուտով զալցբուրգյան հոթդոգը ճանաչում է ստանում «բոսնա» անվանումով։

Մեկ այլ վարկածի համաձայն` այն առաջացել է Լինցում 1974 թվականին։ Բաղադրատոմսի հեղինակը եղել է հարավսլավացի Պետար Ռադիսալիևիչը (Petar Radisaljević), ով այցելել էր Զալցբուրգ և ամենայն հավանականությամբ բաղադրատոմսը բերել այլ քաղաք։

## Բաղադրիչներ
Բոսնան պատրաստում են տապակած բրատվուրստ նրբերշիկից, երկարությամբ կտրատված սպիտակ հացից և կծու սոուսից, որի բաղադրության մեջ կան մանանեխ, սոխ և քարի պղպեղ։ Հաճախ սոուսը փոխարինում են կետչուպով կամ ավելացնում այն։ Սոուսի մեջ կարող են ավելացնել նաև չիլի կամ կայենյան պղպեղ։

Հացը տապակում են վառարանում կամ գրիլում, ինչից հետո բացվածքում տեղադրում են նրբերշիկ ու սոուս։

## Տարբերակներ
Բոսնայի չափն ու բաղադրությունը կարող է տարբերվել` կախված սննդի կետից, որտեղ այն պատրաստում են, բայց նրանք բոլորը բաժանվում են մի քանի տեսակի.
* փոքր բոսնա - պատրաստվում է մեկ նրբերշիկով
* միջին բոսնա - պատրաստվում է երկու նրբերշիկով
* մեծ բոսնա - պատրաստվում է երեք փոքր կամ մեկ մեծ նրբերշիկով
* զայլբոսնա (Seilbosna, ` պարան և բոսնա)։

Բաղադրատոմսի այլ տարբերակներ են.
* **Կաֆկա**։ Բրատվուրստ նրբերշիկների փոխարեն օգտագործում են կազեկրայներ։
* **Չյորտովա բոսնա** (*Teufelbosna*): Սոուսի մեջ ավելացնում են թարմ չիլի պղպեղի կտորներ։
* **Սխտորով բոսնա** (*Knoblauchbosna*): Մանանեխի սովորական սոուսի փոխարեն օգտագործում են սխտորի սոուս։
* **Պանրային բոսնա** (*Käsebosna*): Ավելացնում են հալած պանիր։
* **Յագուար**։ Խոզի մսից տապակած երշիկը և մարինացված սոխը դրվում են տապակած հացի մեջ, վրան ավելացնում են կծու համեմունքներ և նրբահամ սոուս։ Այս տեսակը հատկապես տարածված է Աուգսբուրգում։
* **Աուգսբուրգյան բոսնա**։ Գրեթե չի տարբերվում յագուարից։ Սոուսն ու համեմունքները կծու չեն, իսկ հացը չեն տապակում։
* **Կրժեչեկ** (Krecek): Բրատվուրստի փոխարեն օգտագործում են բեռնյան երշիկ։

## Ծանոթագրություններ

Կատեգորիա:Ավստրիական խոհանոց
Կատեգորիա:Արագ սնունդ
Ալֆրեդո Կրաուս

**Ալֆրեդո Կրաուս** (անունն ամբողջությամբ` Ալֆրեդո Կրաուս Տրուխիլիո , ), իսպանացի օպերային երգիչ (լիրիկական տենոր)։ Իսպանացի օպերային երգիչ Ֆրանսիսկո Կրաուս Տրուխիիոյի (Francisco Kraus Trujillo) (1926-2016) եղբայրը։ Հայտնի է իտալական օպերաներում տենոր ձայնի համար գրված դերերգերի կատարմամբ։

Ծնվել է խառը ընտանիքում. հայրը ավստրիացի է, մայրը` իսպանացի։ Օպերային բեմրի վրա դեբյուտը տեղի է ունեցել 1956 թվականին՝ Կահիրեի օպերային թատրոնում Մանտուայի դքսի դերերգի կատարմամբ («Ռիգոլետտո» Վերդի)։ Հանդես է եկել աշխարհի բազմաթիվ օպերային թատրոններում, որոնցից են` Պորտուգալիայի Սան Կարլուշ, Մադրիդի թագավորական, Լոնդոնի «Քովենտ Գարդեն», Միլանի «Լաս Սկալա», Չիկագոյի լիրիկական թատրոնները և այլն։

## Դերերգերը
* «Դոն Ժուան» Մոցարտ — *Դոն Օտավիո*
* «Այսպես են վարվում բոլորը» Մոցարտ — *Ֆերանդո*
* «Սևիլյան սափրիչ» Ռոսսինի — *Ալմավիվա*
* «Տրավիատա» Վերդի — *Ալֆրեդ*
* «Ռիգոլետտո» Վերդի — *Մանտուայի դուքս*
* «Ֆալստաֆ» Վերդի — *Ֆենթոն
* «[[Ֆաուստ (օպերա)|Ֆաուստ»]] [[Շառլ Գունո]] — *Ֆաուստ*
* «[[Ռոմեո և Ջուլիետ (օպերա)|Ռոմեո և Ջուլիետ»]] Գունո— *Ռոմեո*
* «[[Մանոն (օպերա)|Մանոն»]] [[Ժյուլ Մասնե]] — դը Գրիո
* «[[Վերթեր (օպերա)|Վերթեր»]] Մասնե — *Վերթեր*
* «[[Սիրո ըմպելիք]]» [[Դոնիցետտի]] — *Նեմորինո*
* «[[Դոն Պասկուալե]]» Դոնիցետտի — *Էրնեստո*
* «[[Լուկրեցիա Բորջա (օպերա)|Լուկրեցիա Բորջա»]] Դոնիցետտի — *Ջենարո*
* «[[Լուչիա դի Լամերմուր]]» Դոնիցետտի — *Էդգարդո*
* «[[Ֆավորիտուհի (օպերա)|Ֆավորիտուհի»]] Դոնիցետտի — *Ֆերնանդո
* «Գնդի դուստր» Դոնիցետտի— *Тонио
* «[[Լինդա դի Շամունի]]» Դոնիցետտի — *Карло
* «Լուսնոտը» Վինչենցո Բելլինի — *Էլվինո
* «[[Պուրիտաններ (օպերա)|Պուրիտաններ»]] Բելլինի — *Արթուր Տալբոտ
* «Մարգրիտ որոնողները» Բիզե — *Նադիր
* «[[Պերտի գեղեցկուհի (օպերա)|Պերտի գեղեցկուհի»]] Բիզե — *Հենրի Սմիթ
* «Հոֆմանի հեքիաթները» Ժակ Օֆենբախ — *Հոֆման
* «[[Մեֆիստոֆել (օպերա)|Մեֆիստոֆել»]] [[Արիգո Բոյտո|Բոյտո]] — *Ֆաուստ
* «Լակմե» Դելիբ — *Ջերալդ
* «[[Պորտիչիի համրը]]» [[Դանիել Օբեր|Օբեր]] — *Ալֆոնս

## Ծանոթագրություններ

Կատեգորիա:Իսպանացի երգիչներ
Կատեգորիա:20-րդ դարի օպերային երգիչներ
Կատեգորիա:Իսպանացի երաժիշտներ
Ագատում

**Ագատում** (, հին հունարենից  ἀγα- +θαύμας «չափազանց զարմանալի»), ցերատոպսիդների ընտանիքին պատկանող դինոզավրերի ցեղ, ապրում էր մաաստրիխի դարում՝ կավճային դարաշրջանի սկզբում Հյուսիսային Ամերիկայի տարածքում։ Երկարությունը 9 մետրի էր հասնում, հասակը՝ 3 մետրի, քաշը՝ 5 տոննայի։ Սուիթուոթերի շրջանում (Sweetwater County)՝ Վայոմինգի նահանգում գտնվել են ագատումի քարացած մնացորդներ։ Առաջին անգամ նկարագրել է հնէաբան Կոուպը 1872 թվ.-ին։ Ներկայանում էր մեկ տեսակով՝ Agathaumas sylvestris.:

## Հայտնաբերման պատմություն
Ագատումի աճյունը հայտնաբերել է ամերիկյան գիտնական Ֆ. Մեկը 1873 թվ.-ին Վայոմինգ նահանգում պեղումների ժամանակ(ԱՄՆ)։ Նա այս մասին հայտնել է հայտնի հնէաբան Էդվարդ Կոուպին, ով արագ եղավ նույն տեղում և սկսեց զբաղվել գյուտի հետազոտություններով։ Ագատումը լատիներեն անունը ստացել է, որովհետև գիտնականները մոլորված էին կենդանու ահռելի չափերի պատճառով։ 1897 թվ.-ին նկարիչ Չարլզ Նայտը Է. Կոուպի պատվերով հսկա մողեսների նկարների շարք է ստեղծել, որոնք էլ 1925 թվ.-ին Ուիլս Օ՛Բրայնի «Լքված աշխարհ» ֆիլմի ագատումի կերպարի համար հիմնական նյութ է ծառայել։

## Ծանոթագրություններ

## Գրականություն
* Всё: иллюстрированный справочник о динозаврах / А. Шаранов. — : ОНИКС, 2008. — С. 12. — ISBN 978-5-9603-0089-6

## Արտաքին հղումներ
* Про агатаума 

Կատեգորիա:Դինոզավրեր